pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมร่วมประชุมสุดยอดอาเซียน ครั้งที่ 36 พร้อมย้ำไทยไม่ประมาทเพราะสถานการณ์ไวรัสโควิด-19 ทั่วโลกยังคงเพิ่มสูงขึ้นต่อเนื่อง
วันอังคารที่ 23 มิถุนายน 2563
นายกรัฐมนตรีเตรียมร่วมประชุมสุดยอดอาเซียน ครั้งที่ 36 พร้อมย้ําไทยไม่ประมาทเพราะสถานการณ์ไวรัสโควิด-19 ทั่วโลกยังคงเพิ่มสูงขึ้นต่อเนื่อง
นายกรัฐมนตรีเตรียมร่วมประชุมสุดยอดอาเซียน ครั้งที่ 36 พร้อมย้ําไทยไม่ประมาทเพราะสถานการณ์ไวรัสโควิด-19 ทั่วโลกยังคงเพิ่มสูงขึ้นต่อเนื่อง
วันนี้ (23 มิ.ย. 63) เวลา 12.00 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาเผยการประชุมสุดยอดอาเซียน (ASEAN Summit) ครั้งที่ 36 ที่จะจัดขึ้นในวันศุกร์ 26 มิ.ย. 63 นี้ ผ่านการประชุมทางไกล (Video Conference) โดยมีสาธารณรัฐสังคมนิยมเวียดนามเป็นเจ้าภาพในการจัดประชุม
นายกรัฐมนตรีกล่าวถึงสถานการณ์การแพร่ระบาดของเชื้อไวรัสโควิด-19ว่า ขอให้มีการติดตามสถานการณ์โควิด-19 ของโลก ที่เพิ่มขึ้นต่อเนื่อง ขณะที่ประเทศไทยไม่พบผู้ติดเชื้อมาเป็นระยะ 29 วันติดต่อกัน แต่ต้องไม่ประมาทและยังไม่สามารถผ่อนปรนกิจการ/กิจกรรม หมดเลย เพราะผู้ป่วยติดเชื้อไวรัสโควิด-19 บางรายไม่แสดงอาการ รัฐบาลจะเห็นใจทุกอาชีพแต่กิจการ/กิจกรรม ที่มีความเสี่ยงสูงก็ยังไม่สามารถผ่อนคลายได้ โดยเฉพาะสถานประกอบการบันเทิง จําเป็นต้องมีมาตรการในการป้องกันที่เหมาะสมนอกเหนือจากมาตรการของรัฐ และหลายประเทศมีการแพร่ระบาดของเชื้อไวรัสโควิด-19 ระลอก 2 ดังนั้น จึงยังต้องมีการตรวจสอบคัดกรองโรคอย่างเข้มงวด การท่องเที่ยวภายในประเทศอาจเริ่มได้ แต่การเดินทางจากต่างประเทศเพื่อเข้ามาท่องเที่ยวไทยอย่างจํากัด ยังต้องพิจารณาอย่างละเอียดด้วย
โอกาสนี้ นายกรัฐมนตรียังขอความร่วมมือภาครัฐภาคเอกชน และภาคธุรกิจ ปฏิบัติมาตรการเหลื่อมเวลาการทํางาน หรือการทํางานที่บ้าน (Work from home) เพื่อลดการแพร่ระบาดของเชื้อไวรัสโควิด-19 รวมทั้งบรรเทาปัญหาการจราจรติดขัดในช่วงเช้า จากการเปิดภาคเรียนการศึกษาได้อีกด้วย
ในตอนท้าย นายกรัฐมนตรีตอบคําถามสื่อมวลชนเกี่ยวกับ พ.ร.ก. ฉุกเฉินฯ ว่า เนื่องจากมีความจําเป็นในการใช้กฎหมายเชิงบูรณาการ และสถานการณ์การแพร่ระบาดของเชื้อไวรัสโควิด-19 ยังคงมีอยู่ แต่รัฐบาลก็พยายามผ่อนคลายกิจการ/กิจกรรม ให้ได้มากที่สุด เพื่อลดความเดือดร้อนของประชาชน ทั้งนี้ การขยายระยะเวลา พ.ร.ก. ฉุกเฉิน ฯ จะเป็นการตัดสินใจร่วมกันของคณะกรรมการ ยืนยันว่าไม่มีผลประโยชน์ทางการเมืองแอบแฝง รวมทั้งกําลังพิจารณาเรื่องการลงพื้นที่เพื่อเยี่ยมเยียนพี่น้องประชาชน และติดตามความก้าวหน้าในการทํางานของรัฐ หลังจากสถานการณ์โควิด-19 คลี่คลายด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดการแสดงโขนเรื่องรามเกียรติ์และนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันอังคารที่ 29 สิงหาคม 2560
รองนายกรัฐมนตรี เป็นประธานเปิดการแสดงโขนเรื่องรามเกียรติ์และนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
รองนายกรัฐมนตรี เป็นประธานเปิดการแสดงโขนเรื่องรามเกียรติ์และนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
วันนี้ (28 สิงหาคม 2560) เวลา 20.00 น.(เวลาท้องถิ่นนครซิดนีย์)ณ โอเปร่าเฮาส์ ซิดนีย์ ประเทศออสเตรเลีย พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดการแสดงโขนเรื่องรามเกียรติ์และนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 พร้อมด้วย ดร.ฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายจิรชัย ปั้นกระษิณ เอกอัครราชทูต ณ กรุงแคนเบอร์รา โดยมีชาวออสเตรเลียและชาวไทยร่วมชมการแสดงกว่า 1,800 คน
รัฐบาลไทย-ข่าวทำเนียบรัฐบาล-นายกรัฐมนตรี วางพานพุ่มดอกไม้ถวายราชสักการะสมเด็จพระเจ้าตากสินมหาราช ณ พระบรมราชานุสาวรีย์สมเด็จพระเจ้าตากสินมหาราช
วันศุกร์ที่ 28 ธันวาคม 2561
นายกรัฐมนตรี วางพานพุ่มดอกไม้ถวายราชสักการะสมเด็จพระเจ้าตากสินมหาราช ณ พระบรมราชานุสาวรีย์สมเด็จพระเจ้าตากสินมหาราช
นายกรัฐมนตรี วางพานพุ่มดอกไม้ถวายราชสักการะสมเด็จพระเจ้าตากสินมหาราช ณ พระบรมราชานุสาวรีย์สมเด็จพระเจ้าตากสินมหาราช เนื่องในวันที่ 28 ธันวาคมของทุกปี เป็นวันคล้ายวันปราบดาภิเษกสมเด็จพระเจ้าตากสินมหาราช
วันนี้ (28 ธ.ค.61) เวลา 14.30 น.พลเอก ประยุทธ์ จันทร์โอชา นายกรัฐมนตรี วางพานพุ่มดอกไม้ถวายราชสักการะสมเด็จพระเจ้าตากสินมหาราชณ พระบรมราชานุสาวรีย์สมเด็จพระเจ้าตากสินมหาราช วงเวียนใหญ่ เขตคลองสานกรุงเทพฯ เนื่องในวันที่ 28 ธันวาคมของทุกปี เป็นวันคล้ายวันปราบดาภิเษกสมเด็จพระเจ้าตากสินมหาราช(วันที่ 28 ธันวาคม 2310) เพื่อเทิดพระเกียรติสมเด็จพระเจ้าตากสินมหาราช และน้อมรําลึกถึงพระมหากรุณาธิคุณที่พระองค์ทรงปกป้องผืนแผ่นดินไทย
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออท.สาธารณรัฐเช็กประจำประเทศไทยเข้าเยี่ยมคารวะนายกรัฐมนตรี ในโอกาสเข้ารับตำแหน่งใหม่
วันจันทร์ที่ 12 มิถุนายน 2560
ออท.สาธารณรัฐเช็กประจําประเทศไทยเข้าเยี่ยมคารวะนายกรัฐมนตรี ในโอกาสเข้ารับตําแหน่งใหม่
ออท.สาธารณรัฐเช็กประจําประเทศไทยเข้าเยี่ยมคารวะนายกรัฐมนตรี ในโอกาสเข้ารับตําแหน่งใหม่
วันนี้ (12 มิ.ย. 60) เวลา 10.30 น. นายมาเร็ก ลิบชีตซกี เอกอัครราชทูตสาธารณรัฐเช็กประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่งใหม่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีต่อนายมาเร็กฯ ที่ได้รับตําแหน่ง ออท.สาธารณรัฐเช็กประจําประเทศไทย และฝากความระลึกถึงประธานาธิบดีเซมัน ซึ่งได้มีโอกาสพบปะกันในหลายโอกาส ในด้านความสัมพันธ์ทั้งสองฝ่ายยินดีที่ความสัมพันธ์ทวิภาคีไทย-สาธารณรัฐเช็กมีความราบรื่นในทุกระดับ ซึ่ง ออท. สาธารณรัฐเช็กได้ให้คํามั่นว่าจะทํางานอย่างเต็มที่เพื่อผลักดันความสัมพันธ์และความร่วมมือระหว่างทั้งสองประเทศ
ด้านเศรษฐกิจนายกรัฐมนตรียินดีที่สาธารณรัฐเช็กเป็นคู่ค้าอันดับ 1 ของไทยในยุโรปกลาง อย่างไรก็ดียังเห็นว่ามีช่องทางที่สามารถขยายการลงทุนระหว่างกันได้อีกมาก โดยไทยยินดีที่จะส่งเสริมการแลกเปลี่ยนคณะผู้แทนทางการค้า และการจัดกิจกรรมสําหรับภาคธุรกิจ โดยออท. สาธารณรัฐเช็กกล่าวว่านักธุรกิจเช็กให้ความสนใจลงทุนในอุตสาหกรรม S-Curve ของไทยในสาขาที่มีความเชี่ยวชาญ อาทิ รถไฟฟ้ารางเบา และการผลิตเตียงสําหรับโรงพยาบาล ซึ่งรัฐบาลไทยพร้อมจะอํานวยความสะดวกให้
ความร่วมมือด้านการท่องเที่ยว นายกรัฐมนตรีกล่าวว่าไทยพร้อมสนับสนุนการเปิดเส้นทางบินตรงกรุงเทพฯ-กรุงปราก ซึ่งจะเป็นประโยชน์ต่อการขยายความร่วมมือด้านการท่องเที่ยว และยินดีที่ทราบว่า แถบชายทะเลของไทยเป็นจุดหมายปลายทางด้านการท่องเที่ยวที่สําคัญของนักท่องเที่ยวเช็ก โดยโอกาสนี้ ออท.สาธารณรัฐเช็กฯ แสดงความขอบคุณนายกรัฐมนตรีที่พร้อมให้การสนับสนุนแก่นักธุรกิจเช็ก ที่เข้ามาลงทุนในกิจการโรงแรมในประเทศไทยด้วย
ด้านการทหาร นายกรัฐมนตรียินดีที่ในปีนี้รัฐมนตรีช่วยว่าการกระทรวงกลาโหมเช็ก ตอบรับคําเชิญของไทยเข้าร่วมงาน Defense and Security 2017 และขอบคุณฝ่ายเช็กที่ได้เชิญผู้แทนกองทัพอากาศไทยเข้าร่วมฝึกปฏิบัติการจําลองการบิน ณ เมืองพาดูบิเซ่ ของสาธารณรัฐเช็กประจําทุกปี
โอกาสนี้นายกรัฐมนตรียืนยันความพร้อมในการจัดการประชุมคณะกรรมาธิการร่วมว่าด้วยความร่วมมือทางเศรษฐกิจไทย-สาธารณรัฐเช็ก (JEC) ครั้งที่ 2 ซึ่งจะจัดขึ้นในเดือนสิงหาคมนี้ด้วย
**************
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทยตรวจเยี่ยมศูนย์บริการประชาชนป้องกันและลดอุบัติเหตุทางถนนช่วงเทศกาลปีใหม่
วันพุธที่ 3 มกราคม 2561
รัฐมนตรีช่วยว่าการกระทรวงมหาดไทยตรวจเยี่ยมศูนย์บริการประชาชนป้องกันและลดอุบัติเหตุทางถนนช่วงเทศกาลปีใหม่
รัฐมนตรีช่วยว่าการกระทรวงมหาดไทยตรวจเยี่ยมศูนย์บริการประชาชนป้องกันและลดอุบัติเหตุทางถนนช่วงเทศกาลปีใหม่
วันนี้ (31 ธันวาคม 2560) นายสุธี มากบุญ รัฐมนตรีช่วยว่าการกระทรวงมหาดไทย เดินทางเข้าตรวจเยี่ยมศูนย์ปฏิบัติการป้องกันและลดอุบัติเหตุทางถนนช่วงเทศกาลปีใหม่เทศบาลตําบลหมูสี รวมทั้งจุดบริการประชาชนตําบลหนองสาหร่าย อําเภอปากช่อง จังหวัดนครราชสีมา และจุดบริการประชาชนเทศบาลตําบลมวกเหล็ก อําเภอมวกเหล็ก จังหวัดสระบุรี
รัฐมนตรีช่วยว่าการกระทรวงมหาดไทย กล่าวว่า การเดินทางตรวจเยี่ยมในครั้งนี้ เพื่อให้กําลังใจแก่เจ้าหน้าที่ผู้ปฏิบัติงานทั้งข้าราชการในท้องที่ ท้องถิ่น ภาคเอกชน ประชาชนจิตอาสา และสื่อมวลชนที่ร่วมแรงร่วมใจกันปฏิบัติงานเพื่อพี่น้องประชาชนที่เดินทางสัญจรในช่วงเทศกาลปีใหม่ให้ได้รับความสะดวกปลอดภัย และได้เน้นย้ําให้ดําเนินงานในลักษณะประชารัฐ เพื่อบูรณาการดําเนินการร่วมกันตามแผนปฏิบัติการสร้างความรับรู้และความเข้าใจให้แก่ประชาชนในเรื่องผลกระทบของอุบัติเหตุผ่านสื่อทุกช่องทาง รวมถึงการบังคับใช้กฎหมายอย่างจริงจัง และต่อเนื่องโดยมีเป้าหมายหลักเพื่อความปลอดภัยของประชาชนเป็นหลักสําคัญ
สุดท้าย รัฐมนตรีช่วยว่าการกระทรวงมหาดไทย ยังได้เน้นย้ําถึงความสําคัญของ "ด่านครอบครัว" และ "ด่านชุมชน" เนื่องจากจะเป็นกลไกสําคัญลําดับแรกที่จะช่วยยับยั้งและลดความเสี่ยงอันจะนําไปสู่การสูญเสียชีวิตจากอุบัติเหตุบนท้องถนน และดําเนินทุกมาตรการอย่างเข้มข้นเพื่อลดปัจจัยเสี่ยงที่เป็นสาเหตุสําคัญ ของการเกิดอุบัติเหตุทางถนนให้ครอบคลุม ทั้งด้านคน รถ ถนน และสิ่งแวดล้อม
สําหรับการดําเนินการป้องกันและลดอุบัติเหตุทางถนนในช่วงเทศกาลปีใหม่ 2561 นี้ ศูนย์อํานวยการความปลอดภัยทางถนนได้บูรณาการขับเคลื่อนการป้องกันและลดอุบัติเหตุทางถนนในช่วงเทศกาลปีใหม่ โดยเฉพาะช่วงควบคุม เข้มระหว่างวันที่ 28 ธันวาคม 2560 ถึง 3 มกราคม 2561 ตามหลัก “4 ห้าม 2 ต้อง” คือ ห้ามเร็ว ห้ามเมา ห้ามโทร ห้ามง่วง ...ต้องสวมหมวกนิรภัย และต้องคาดเข็มขัดนิรภัย รวมทั้งตั้งจุดอํานวยความสะดวกประชาชนทุกจังหวัด ทุกอําเภอ ในห้วงวันดังกล่าว.
ครั้งที่ 204/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-ธ.ก.ส. หนุนเกษตรกรสร้างภูมิคุ้มกันภัยธรรมชาติ จ่ายค่าสินไหมน้ำท่วมใหญ่ที่สกลนคร 44 ล้านบาท
วันพุธที่ 11 ตุลาคม 2560
ธ.ก.ส. หนุนเกษตรกรสร้างภูมิคุ้มกันภัยธรรมชาติ จ่ายค่าสินไหมน้ําท่วมใหญ่ที่สกลนคร 44 ล้านบาท
ธ.ก.ส. หนุนเกษตรกรสร้างภูมิคุ้มกันในการดํารงชีวิตตามหลักปรัชญาของเศรษฐกิจพอเพียง พร้อมชี้แจงความสําคัญของระบบประกันภัยและการบริหารความเสี่ยงจากภัยธรรมชาติ ลงพื้นที่ จ.สกลนคร มอบเงินสินไหมทดแทน ให้ชาวนาที่ประสบอุทกภัยรอบแรก 44 ล้านบาท
วันนี้ (11 ตุลาคม 2560) จังหวัดสกลนคร ร่วมกับสํานักงานคณะกรรมการกํากับและส่งเสริมการประกอบธุรกิจประกันภัย (คปภ.) สมาคมประกันวินาศภัยไทย และธนาคารเพื่อการเกษตรและสหกรณ์การเกษตร (ธ.ก.ส.) จัดพิธีจ่ายเงินค่าสินไหมทดแทนให้แก่เกษตรกรผู้ปลูกข้าวนาปีที่ได้รับผลกระทบจากเหตุการณ์อุทกภัยในพื้นที่จังหวัดสกลนคร ที่เข้าร่วมโครงการประกันภัยข้าวนาปี ปีการผลิต 2560 จํานวนกว่า 4,000 ราย ณ หอประชุมอําเภอวานรนิวาส จังหวัดสกลนคร
นายนุกูล ปาระชาติ ผู้ช่วยผู้จัดการ ธ.ก.ส. กล่าวว่า จากเหตุการณ์อุทกภัยครั้งใหญ่ที่เกิดขึ้นในภาคเหนือและภาคตะวันออกเฉียงเหนือ ช่วงเดือนกรกฎาคม-สิงหาคมที่ผ่านมา ได้สร้างความเสียหายต่อชีวิตและทรัพย์สิน รวมทั้งพื้นที่ทางการเกษตร ไม่ว่าจะเป็นนาข้าว พืชไร่ พืชสวนและปศุสัตว์ ทําให้เกษตรกรได้รับเดือดร้อน ทาง ธ.ก.ส. มิได้นิ่งนอนใจ ได้ออกมาตรการเพื่อบรรเทาความเดือดร้อนให้แก่พี่น้องเกษตรกรทั้งการแก้ปัญหาเร่งด่วนขณะเกิดภัยพิบัติ การวางแผนแก้ปัญหาและป้องกันในระยะกลางและระยะยาว รวมไปถึงการจัดทําโครงการประกันภัยข้าวนาปี ซึ่งเป็นหนึ่งในการสร้างภูมิคุ้มกันให้เกษตรกรตามหลักปรัชญาของเศรษฐกิจพอเพียง โดยเกษตรกรที่เข้าร่วมโครงการดังกล่าวจะได้รับค่าสินไหมทดแทนความเสียหายเพิ่มเติมจากเงินช่วยเหลือเยียวยาที่รัฐบาลมอบให้
ในปีการผลิต 2560 มีเกษตรกรลูกค้าของ ธ.ก.ส. และเกษตรกรทั่วไปเข้าร่วมโครงการประกันภัยข้าวนาปีแล้ว 1.58 ล้านราย คิดเป็นพื้นที่ 23.76 ล้านไร่ ค่าเบี้ยประกันภัยรวมทั้งสิ้น 2,299 ล้านบาท สําหรับจังหวัดสกลนครมีเกษตรกรผู้ปลูกข้าวจํานวน 1.63 แสนราย พื้นที่เพาะปลูกข้าวรวม 2.10 ล้านไร่ โดยมีเกษตรกรเข้าร่วมโครงการจํานวน 65,407 ราย พื้นที่เอาประกัน 901,700 ไร่
ณ วันที่ 11 ตุลาคม 2560 ธ.ก.ส.ได้มีการจ่ายค่าสินไหมทดแทนแก่เกษตรกรในพื้นที่จังหวัดสกลนคร รอบแรกจํานวน 4,481 ราย คิดเป็นพื้นที่ประมาณ 36,000 ไร่ จํานวนเงินกว่า 44 ล้านบาท ส่วนพื้นที่ที่ได้รับความเสียหายที่เหลือ ธ.ก.ส. จะประสานผู้รับประกันภัยเร่งตรวจสอบข้อมูลเพื่อให้เกษตรกรได้รับค่าสินไหมโดยเร็วต่อไป ทั้งนี้ เพื่ออํานวยความสะดวกให้แก่เกษตรกร ธ.ก.ส. ได้ดําเนินการโอนเงินค่าสินไหมที่ได้รับจากผู้รับประกันภัยเข้าบัญชีเงินฝากของเกษตรกรทุกรายโดยตรง
สําหรับในปีการผลิต 2560 อัตราเบี้ยประกันภัย 90 บาทต่อไร่ รัฐบาลเป็นผู้อุดหนุนเงินค่าเบี้ยประกันภัยให้แก่ ผู้เอาประกันภัย 54 บาทต่อไร่ และ ธ.ก.ส. อุดหนุนค่าเบี้ยประกันภัยในส่วนที่เหลืออีก 36 บาทต่อไร่ ให้กับลูกค้า ธ.ก.ส. ที่ใช้บริการสินเชื่อเพื่อการเพาะปลูกข้าวนาปี ปีการผลิต 2560 โดยเกษตรกรที่เข้าร่วมโครงการฯ หากได้รับความเสียหายตามเงื่อนไขกรมธรรม์จะได้รับค่าสินไหมทดแทนในอัตราสูงสุด 1,260 บาทต่อไร่
รัฐบาลไทย-ข่าวทำเนียบรัฐบาล-รมว.พม. รับมอบเก้าอี้สุขาพาสุข และหนังสือสุขสมวัย จากบริษัท วิริยะประกันภัย เพื่อแจกจ่ายให้กับผู้สูงอายุทั่วประเทศ
วันพุธที่ 27 กันยายน 2560
รมว.พม. รับมอบเก้าอี้สุขาพาสุข และหนังสือสุขสมวัย จากบริษัท วิริยะประกันภัย เพื่อแจกจ่ายให้กับผู้สูงอายุทั่วประเทศ
รมว.พม. รับมอบเก้าอี้สุขาพาสุข และหนังสือสุขสมวัย จากบริษัท วิริยะประกันภัย เพื่อแจกจ่ายให้กับผู้สูงอายุทั่วประเทศ
วันนี้ (27 ก.ย. 60) เวลา 09.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ให้การต้อนรับ นายสมาน คุณากรไพบูลย์ศิริ และคุณกานดา วัฒนายิ่งสมสุข ผู้แทนบริษัท วิริยะประกันภัย เพื่อรับมอบเก้าอี้สุขาพาสุข และหนังสือสุขสมวัย เพื่อแจกจ่ายให้กับผู้สูงอายุทั่วประเทศ ซึ่งเป็นประโยชน์ในการพัฒนาคุณภาพชีวิตของผู้สูงอายุในด้านต่างๆ ณ ห้องสํานักงานรัฐมนตรี ชั้น 9 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า โครงการมอบเก้าอี้สุขาพาสุข เป็นโครงการเพื่อน้อมถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช โดยเริ่มมอบเป็นครั้งแรกให้กับคณะแพทยศาสตร์ มหาวิทยาลัยเชียงใหม่ เมื่อวันที่ 13 พฤศจิกายน 2558 และมอบให้อีก 77 จังหวัด ผ่านสํานักงานพัฒนาสังคมและความมั่นคงของมนุษย์จังหวัด (พมจ.) หรือสาธารณสุขจังหวัด (สสจ.) เพื่อมอบให้ผู้พิการและผู้สูงอายุให้ครบ ทั้ง 77 จังหวัด อีกทั้ง ยังมีการมอบให้ประเทศเพื่อนบ้านอีกด้วย นอกจากนี้ บริษัท วิริยะประกันภัย ยังได้มอบหนังสือสุขสมวัย จํานวน 20,000 เล่ม เพื่อแจกจ่ายให้กับผู้สูงอายุทั่วประเทศ ซึ่งจะเป็นประโยชน์ในการพัฒนาคุณภาพชีวิตของผู้สูงอายุในด้านต่างๆ ต่อไป
"ทั้งนี้ ตนขอขอบคุณบริษัท วิริยะประกันภัย ในฐานะภาคเอกชนที่ได้ตระหนักและให้ความสําคัญในการพัฒนาคุณภาพชีวิตผู้สูงอายุ ในมิติสุขภาพที่เอื้อต่อการดํารงชีวิตของผู้สูงอายุ ซึ่งจะเป็นประโยชน์ในการดูแลตนเองให้สุขสมวัย และคํานึงถึงผลประโยชน์ของผู้สูงอายุและคนพิการ และมีส่วนร่วมในการทํากิจกรรมเพื่อสังคม ซึ่งถือว่าเป็นตัวอย่างที่ดีในการทํางานร่วมกันตามแนวนโยบายประชารัฐเพื่อสังคม”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-ผู้บริหาร ก.อุตฯ เข้าตรวจเยี่ยมและรับฟังปัญหา ณ จุดรับเรื่องร้องเรียนร้องทุกข์ ศูนย์ดำรงธรรมส่วนหน้า จ.หนองคาย
วันพฤหัสบดีที่ 13 ธันวาคม 2561
ผู้บริหาร ก.อุตฯ เข้าตรวจเยี่ยมและรับฟังปัญหา ณ จุดรับเรื่องร้องเรียนร้องทุกข์ ศูนย์ดํารงธรรมส่วนหน้า จ.หนองคาย
นายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม  เข้าตรวจเยี่ยมและรับฟังปัญหา ณ จุดรับเรื่องร้องเรียนร้องทุกข์ ศูนย์ดํารงธรรมส่วนหน้า จังหวัดหนองคาย
วันนี้ (13 ธันวาคม 2561) เวลา 9.00 น. นายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม พร้อมด้วยนายสมบูรณ์ สุนทรศาสตร์ อุตสาหกรรมจังหวัดหนองคาย เข้าตรวจเยี่ยมและรับฟังปัญหา ณ จุดรับเรื่องร้องเรียนร้องทุกข์ ศูนย์ดํารงธรรมส่วนหน้า จังหวัดหนองคาย โดยมีเจ้าหน้าที่จาก สํานักงานอุตสาหกรรมจังหวัดหนองคาย กรมส่งเสริมอุตสาหกรรม กรมอุตสาหกรรมพื้นฐานและการเหมืองแร่ ประจําอยู่เพื่อรับฟังและแก้ไขปัญหาให้กับพี่น้องประชาชน ระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 9/2561 จังหวัดหนองคาย
รัฐบาลไทย-ข่าวทำเนียบรัฐบาล-รมช.มนัญญา เปิดงานวันมรดกโลกห้วยขาแข้ง ประจำปี 2562
วันพุธที่ 11 ธันวาคม 2562
รมช.มนัญญา เปิดงานวันมรดกโลกห้วยขาแข้ง ประจําปี 2562
รมช.มนัญญา เปิดงานวันมรดกโลกห้วยขาแข้ง ประจําปี 2562
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานวันมรดกโลกห้วยขาแข้ง ประจําปี 2562 ณ สนามที่ว่าการอําเภอบ้านไร่ จังหวัดอุทัยธานี ว่า การจัดงานดังกล่าว มีวัตถุประสงค์ เพื่อฟื้นฟูและอนุรักษณ์ทรัพยากรธรรมชาติและสิ่งแวดล้อม เพื่อส่งเสริมและพัฒนาการท่องเที่ยวเชิงนิเวศวัฒนธรรมแบบยั่งยืน เพื่อปลูกจิตสํานึกของประชาชนให้เห็นความสําคัญในการรักษาธรรมชาติและสิ่งแวดล้อม รวมถึงการจัดสรรทรัพยากรธรรมชาติให้มีคุณภาพสูงสุด และเพื่อส่งเสริมการอนุรักษณ์วัฒนธรรมท้องถิ่น
นางสาวมนัญญา กล่าวต่อไปว่า เขตรักษาพันธุ์สัตว์ป่าห้วยขาแข้งได้ผ่านการรับรองจากองค์การ UNESCO ให้ขึ้นทะเบียนเป็นมรดกทางธรรมชาติของโลก จึงเป็นเรื่องที่น่าภาคภูมิใจของชาวจังหวัดอุทัยธานีเป็นอย่างยิ่ง ซึ่งเขตรักษาพันธุ์สัตว์ป่าห้วยขาแข้งเป็นป่าอนุรักษ์เพียงแห่งเดียวในประเทศไทยที่ไม่มีราษฎรตั้งบ้านเรือนอยู่อาศัยและทํากิน อีกทั้งยังเป็นผืนป่าตะวันตกที่รายล้อมด้วยป่าอนุรักษ์ผืนอื่น ๆ เช่น อุทยานแห่งชาติแม่วงก์ - แม่เปิน อุทยานแห่งชาติน้ําตกคลองลาน อุทยานแห่งชาติคลองวังเจ้า อุทยานแห่งชาติศรีนครินทร์ และเขตรักษาพันธุ์สัตว์ป่าทุ่งใหญ่นเรศวร จึงเป็นป่าอนุรักษ์ผืนใหญ่ที่สุดของแผ่นดินในภูมิภาคเอเชียตะวันออกเฉียงใต้ นอกจากนี้ เขตรักษาพันธุ์สัตว์ป่าห้วยขาแข้ง ยังเป็นแหล่งป่าไม้ที่สําคัญที่สุดแห่งหนึ่งของประเทศไทยที่มีความหลากหลายทางชีวภาพ สภาพป่าอุดมสมบูรณ์และมีสัตว์ป่าชุกชุม มีสภาพทางนิเวศวิทยาที่สําคัญแห่งหนึ่งของโลก
"ปัจจุบันป่าไม้ได้ถูกทําลายลงอย่างรวดเร็ว ทําให้เกิดผลกระทบต่อการดํารงชีวิตของมนุษย์และสัตว์ เช่น ปัญหาความแห้งแล้ง การเกิดภัยพิบัติทางธรรมชาติ ปัญหาการลักลอบตัดไม้และล่าสัตว์ป่า จึงเป็นหน้าที่ที่พวกเราทุกคนจะต้องช่วยกันหาวิธีแก้ไขปัญหาดังกล่าวอย่างจริงจัง เพื่อรักษาพื้นที่ป่าที่ยังสมบูรณ์มิให้ถูกทําลายอีกต่อไป เพื่อคงสภาพให้เป็นที่อยู่อาศัยของสัตว์ป่าอย่างปลอดภัยสมกับเป็นมรดกทางธรรมชาติของชาวจังหวัดอุทัยธานีและชาวโลกตลอดไป การจัดงานมรดกโลกห้วยขาแข้ง จึงนับเป็นวิธีการหนึ่งที่จะกระตุ้นให้ประชาชนในท้องถิ่นได้ตระหนักว่ามรดกทางธรรมชาติเป็นสิ่งที่มีคุณค่าและมีความสําคัญต่อวิถีชีวิตของคน จึงต้องร่วมกันในการดูแลรักษามรดกอันมีค่าที่ทุกคนเป็นเจ้าของให้รอดพ้นจาการทําลายลงให้ได้" นางสาวมนัญญา กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกฯ เผยพร้อมปรับครม. โดยเร็วที่สุด ส่วนที่ประชุม ศบค. เตรียมพิจารณามาตรการผ่อนคลายระยะที่ 6 และการใช้ พ.ร.ก. ฉุกเฉินฯ  เตือนโรงแรม “โครงการเที่ยวด้วยกัน” อย่าฉวยโอกาส
วันอังคารที่ 21 กรกฎาคม 2563
นายกฯ เผยพร้อมปรับครม. โดยเร็วที่สุด ส่วนที่ประชุม ศบค. เตรียมพิจารณามาตรการผ่อนคลายระยะที่ 6 และการใช้ พ.ร.ก. ฉุกเฉินฯ  เตือนโรงแรม “โครงการเที่ยวด้วยกัน” อย่าฉวยโอกาส
นายกรัฐมนตรีเผยพร้อมปรับคณะรัฐมนตรีโดยเร็วที่สุด ส่วนที่ประชุม ศบค. เตรียมพิจารณามาตรการผ่อนคลายระยะที่ 6 และการใช้ พ.ร.ก. ฉุกเฉินฯ  เตือนโรงแรม “โครงการเที่ยวด้วยกัน” อย่าฉวยโอกาส อาจถูกขึ้นบัญชีดํา
วันนี้ (21 ก.ค. 63) เวลา 12.45 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี ย้ําคณะรัฐมนตรีทุกคนเข้าใจการทํางานภายใต้สถานการณ์ฉุกเฉิน เพื่อที่จะรักษาเสถียรภาพของประเทศไทย มั่นใจทุกคนอยากเห็นประเทศไทยเดินไปข้างหน้า รัฐบาลเน้นดําเนินการทุกอย่างตามขั้นตอนอย่างเหมาะสมและถูกต้อง
นายกรัฐมนตรีกล่าวถึงมาตรการการแก้ไขปัญหาการแพร่ระบาดของเชื้อไวรัสโควิด-19 โดยวันพรุ่งนี้ ตนเองจะเป็นประธานการประชุม ศบค. โดยมีวาระการพิจารณาเกี่ยวกับมาตรการผ่อนคลายระยะที่ 6 โดยคํานึงถึงความสําคัญในการดูแลสุขภาพประชาชนควบคู่ไปกับการขับเคลื่อนเศรษฐกิจ โดยเฉพาะเศรษฐกิจฐานราก ซึ่งในวันพรุ่งนี้จะมีวาระพิจารณาการขยายระยะเวลาการใช้ พ.ร.ก. ฉุกเฉินฯ ด้วย ทั้งนี้ นายกรัฐมนตรียืนยันวัตถุประสงค์การใช้พ.ร.ก. ฉุกเฉินฯ เพื่อมาตรการทางสาธารณสุขให้เกิดความควบคุมในการป้องกันโรคเท่านั้น พร้อมยอมรับห่วงใยการเคลื่อนไหวชุมนุมที่เกิดขึ้น เนื่องจากผู้ชุมนุมส่วนใหญ่เป็นเยาวชน นักศึกษาซึ่งได้สั่งการให้เจ้าหน้าที่ดําเนินการด้วยความระมัดระวัง
นายกรัฐมนตรีกล่าว เตือนโรงแรมร่วม “โครงการเที่ยวด้วยกัน” ที่อาจปรับขึ้นราคาจากปกติ โดยมอบหมายให้กระทรวงการท่องเที่ยวและกีฬา ตรวจสอบหากโรมแรมกระทําผิด ฉวยโอกาสขึ้นราคาที่พัก จะให้ขึ้นบัญชี Blacklist พร้อมแนะให้ผู้ประกอบการทุกคนต้องซื่อสัตย์ ซึ่งจะได้ส่งผลดีต่อกิจการ ทั้งนี้ รัฐบาลจะมีมาตรการเพื่อสนับสนุนการท่องเที่ยวในเมืองรองและช่วยเหลือโรงแรมขนาดเล็ก รวมทั้งจะหารือกันถึงวันหยุดชดเชยสงกรานต์ที่ยังเหลืออีก 2 วัน ให้เหมาะสมต่อเนื่องกับวันหยุดสุดสัปดาห์ เพื่อกระตุ้นการท่องเที่ยว ส่งเสริมการท่องเที่ยวในวันทําการให้มากขึ้น รวมทั้งเตรียมหารือมาตรการเศรษฐกิจกับ ครม. เศรษฐกิจใหม่ที่จะเกิดขึ้น
ในตอนท้าย นายกรัฐมนตรีตอบคําถามสื่อมวลชนถึงการปรับคณะรัฐมนตรี โดยขอบคุณสมาชิกพรรคพลังประชารัฐ พร้อมเผยว่าจะเร่งดําเนินการปรับคณะรัฐมนตรีให้เร็วที่สุด โดยต้องดําเนินการทุกอย่างถูกต้องตามขั้นตอนอย่างเหมาะสม ซึ่งขณะนี้อยู่ในกระบวนการตรวจสอบคุณสมบัติหลังจากมีการตอบรับ และจะนํากราบบังคมทูลเพื่อเสนอขอโปรดเกล้าฯ และถวายสัตย์ปฏิญาณฯ ในโอกาสนี้ นายกรัฐมนตรีกล่าวถึงการประชุมคณะกรรมาธิการพิจารณางบประมาณประจําปี 2564 ไม่อยากเห็นความขัดแย้ง หวังว่าแต่ละพรรคการเมืองจะพูดคุยร่วมมือกันหาทางออก เพื่อจัดทํางบประมาณประจําปี 2564 ในรัฐสภาให้ลุล่วงโดยเร็ว
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ก่อตั้งบริษัท หัวเว่ย เทคโนโลยี จำกัด เข้าเยี่ยมคารวะนายกรัฐมนตรี
วันศุกร์ที่ 17 กุมภาพันธ์ 2560
ผู้ก่อตั้งบริษัท หัวเว่ย เทคโนโลยี จํากัด เข้าเยี่ยมคารวะนายกรัฐมนตรี
ผู้ก่อตั้งบริษัท หัวเว่ย เทคโนโลยี จํากัด เข้าเยี่ยมคารวะนายกรัฐมนตรี
วันนี้ (15 ก.พ. 2560) นายเหริน เจิ้งเฟย (Mr. Ren Zhengfei) ผู้ก่อตั้งบริษัท หัวเว่ย เทคโนโลยี จํากัด (Huawei Technologies Co., Ltd.) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับและชื่นชมบริษัทฯ ในฐานะผู้ผลิตอุปกรณ์โทรคมนาคมและอุปกรณ์เครือข่ายชั้นนําของจีนและของโลก โดยปัจจุบันหัวเว่ยเป็นที่รู้จักและได้รับความนิยมสูงขึ้นอย่างต่อเนื่องในไทย การเดินทางมาเยือนไทยครั้งนี้ของผู้ก่อตั้งบริษัท หัวเว่ย เทคโนโลยี จํากัด ได้แสดงให้เห็นถึงความเชื่อมั่นบริษัทฯที่จะขยายความร่วมมือทางธุรกิจกับไทย นายกรัฐมนตรียังกล่าวขอบคุณบริษัทฯที่เป็นหุ้นส่วนสําคัญในการพัฒนาด้านเทคโนโลยีสารสนเทศของไทยและแลกเปลี่ยนความรู้ด้านเทคโนโลยีและวิชาการต่างๆ กับสถาบันการศึกษาของไทยมาอย่างต่อเนื่อง พร้อมหวังว่าบริษัทฯ จะยังคงส่งเสริมและผลักดันความร่วมมือด้านเทคโนโลยีสารสนเทศของไทยและสนับสนุนการพัฒนาการเรียนรู้ของบุคลากรไทยด้านเทคโนโลยีสารสนเทศและการสื่อสาร รวมทั้งขยายการลงทุนในไทยให้มากขึ้น
ผู้ก่อตั้งบริษัท หัวเว่ย เทคโนโลยี จํากัด กล่าวแสดงความยินดีและเป็นเกียรติที่ได้พบนายกรัฐมนตรีในวันนี้ พร้อมกล่าวชื่นชมนายกรัฐมนตรีว่าเป็นผู้นําที่บริหารงานด้วยความรวดเร็ว ชัดเจน และมีประสิทธิภาพ ทําให้ประเทศไทยมีความสงบสุข ซึ่งเอื้อให้เกิดบรรยากาศที่ดีต่อการลงทุนในประเทศ บริษัทฯมีความยินดีและตั้งใจอย่างยิ่งที่จะเป็นส่วนหนึ่งในการขับเคลื่อนเศรษฐกิจของประเทศไทยไปสู่เศรษฐกิจดิจิทัล และเชื่อมั่นว่าประเทศไทยจะเป็นศูนย์กลางเศรษฐกิจดิจิทัลในภูมิภาคเอเชียตะวันออกเฉียงใต้ได้ในอนาคต
นายกรัฐมนตรีและผู้ก่อตั้งบริษัท หัวเว่ย เทคโนโลยี จํากัด ได้แลกเปลี่ยนความคิดเห็นถึงความร่วมมือทางเศรษฐกิจระหว่างไทยกับจีน โดยนายกรัฐมนตรีกล่าวว่า ได้มีโอกาสพบปะกับประธานาธิบดีและนายกรัฐมนตรีของจีนในหลายโอกาส ซึ่งไทยและจีนเปรียบเสมือนญาติพี่น้องกัน หากมีเรื่องใดที่ทั้งสองฝ่ายจะร่วมมือกันไทยก็พร้อมสนับสนุนอย่างยิ่ง นอกจากนี้ สํานักงานใหญ่หัวเว่ยที่เมืองเซินเจิ้น มณฑลกวางตุ้ง มีความสําคัญต่อไทยอย่างยิ่ง เนื่องจากเป็นประตูหลักที่เชื่อมความสัมพันธ์ด้านเศรษฐกิจไทย – จีน และมีการประชุมคณะทํางานไทย- กวางตุ้ง เป็นกลไกสําคัญในการผลักดันความสัมพันธ์ระหว่างกัน หากบริษัทฯประสงค์ขยายความร่วมมือเพิ่มเติมกับไทยก็สามารถประสานกับคณะทํางานดังกล่าวได้ ด้านผู้ก่อตั้งบริษัท หัวเว่ย เทคโนโลยี จํากัด เชื่อมั่นว่า สิ่งที่จีนได้ร่วมมือกับไทยจะสร้างผลประโยชน์แก่ทั้งสองฝ่าย ทําให้เจริญเติบโตไปพร้อมกัน บริษัทฯยินดีเป็นส่วนหนึ่งในการเป็นสะพานเชื่อมความสัมพันธ์ไทย-จีนให้แน่นแฟ้นยิ่งขึ้น